הלל מפאריץ' – ויקיפדיה
הלל מפאריץ'
תחילה נסע רבי הלל לר' מרדכי מצ'רנוביל, בחצרו החל ללכת בדרכי החסידות, והיה לתלמידו המובהק של רבי אברהם דב אוירבך מאבריטש שהיה רב בערים ז'יטומיר ואבריטש. כאשר החל ללמוד בספר התניא של רבי שניאור זלמן מליאדי החליט להפוך לחסיד חב"ד וללמוד את תורת החסידות. זאת למרות שלא ראה את רבי שניאור זלמן מעולם‏[1], בגלל שזכה להאריך ימים היה לחסיד של שלושה מאדמו"רי חב"ד, וכל דבר שהיה שומע מרבותיו היה רושם ומוסיף עליהם ביאורים משלו, ובנוסף היה כותב דרושים משל עצמו שהיו בנויים על דברי רבותיו.
משנת ה'תקע"ח בהוראת רבי דובער שניאורי האדמו"ר השני של חסידות חב"ד, החל לנדוד ביישובים קטנים במחוז חרסון, על מנת לאסוף כספים לפדיון שבויים ולעזור לחיילים היהודים בצבא הרוסי באספקת מזון כשר. הוא התפרסם בזכות פעולותיו המסורות למען תושבי אותם יישובים ושימש כמנהיג רוחני לעשרות אלפי היהודים שחיו באותן מושבות חקלאיות, בפניהם היה גם "חוזר" חסידות, והיה מפיץ את תורת חב"ד בקרב אנשי הכפרים. למרות שתורת חב"ד עוסקת בנושאים עיוניים ומופשטים, השתדל רבי הלל לפשט את דברי התורה, גם לכפריים חסרי ההשכלה. גם כשלא הבינו את דבר החסידות שאמר, נוהג היה לומר שנשמתם מבינה.
בערך בשנת ה'ת"ר התיישב בעיירה פאריטש, ושימש בה כרב, על שמה התפרסם. לאחר עזיבת רבי ברוך מרדכי אטינגר את כהונתו בעיר בוברויסק הסמוכה מונה ר' הלל כרב ואב"ד בעיר. אדמו"ר האמצעי מליובאוויטש מינה אותו למשפיע ושלח אליו אברכים צעירים להדריכם בדרך החסידות וכך גם עשה אדמו"ר הצמח צדק. אדמו"ר הצמח צדק העיד עליו שהוא [ר' הלל] הגיע לדרגת "עובד" בעבודת ה' שלו. רבי הלל הלחין יותר מעשרה ניגונים חב"דיים, אותם היה שר בעת תפילתו ובהזדמנויות אחרות.
חתנו: רבי רפאל מרדכי שניאורסון‏[2].
ר' הלל נפטר ביום השבת י"א באב ה'תרכ"ד. יומיים לפני פטירתו, התענה ביום תשעה באב בעיר ניקולייב וצם למרות שהרגיש חולשה. לאחר הצום שאל: 'היכן היו הרבנים?' (שלא אסרו עליו לצום) וביקש שיעבירו אותו במהירות לעיר חרסון היות שנהג שלא לצאת לדרך ביום שישי מחשש לחילול השבת. לפני חצות יום השישי הגיע לחרסון ולמחרת נפטר ונקבר בעיר. יהודי האזור נהגו לעלות על קברו לבקשת ברכה ולתפלה, בעיקר ביום פטירתו.
הגותו וחיבוריו[עריכת קוד מקור | עריכה]
תקופת חייו של הרב הלל מפאריץ' על ציר הזמן
ניגוני ר' הלל מפאריטש, ברשימת ניגוני חב"ד, אתר 'היכל מנחם'. (להאזנה בפורמט RealPlayer audio) כך התגלה מקום קברו נתן אברהם בשבועון בית משיח
^ ספר השיחות תרח"צ ע' 276.
^ נין של האדמו"ר שניאור זלמן מלאדי, בנו של רבי ברוך שמואל בנו של חיים אברהם
מקור: https://he.wikipedia.org/w/index.php?title=הלל_מפאריץ%27&oldid=17934507	קטגוריות: ויקיפדיה: השלמה - ספרותמשפיעים חב"דיםרבני חב"דמחברי ספרי חסידותקטגוריה מוסתרת: ויקיפדיה: השלמה - כל הערכים	תפריט הניווט
EnglishItaliano	עריכת קישורים	נערך לאחרונה ב־16:22, 31 בדצמבר 2015.